HRW ຕິຕຽນ ກົດໝາຍ ໂຣກຈິດ ສະບັບໃໝ່ ຂອງຈີນ
ກຸ່ມ​ປົກ​ປ້ອງ​ສິດທິ​ມະນຸດ HRW ຕຳໜິຕິຕຽນກົດໝາຍໂຣກຈິດ ສະບັບໃໝ່ຂອງຈີນ ໂດຍເວົ້າວ່າ ມັນຈະບໍ່ເຮັດໃຫ້ ການກັກຂັງແບບບໍ່ສະໝັກໃຈ ສິ້ນສຸດລົງ.
ກຸ່ມປົກປ້ອງສິດທິມະນຸດ ທີ່ມີສຳນັກງານຢູ່ສະຫະລັດ ຕິຕຽນກົດ ໝາຍໂຣກຈິດ ສະບັບໃໝ່ ຂອງຈີນ ໂດຍກ່າວວ່າ ມັນຈະບໍ່ເຮັດ ໃຫ້ລະບົບການກັກຂັງດ້ວຍຄວາມບໍ່ສະໝັກໃຈ ຂອງປະເທດດັ່ງ ກ່າວ ສິ້ນສຸດລົງ ຢູ່ໃນລາຍງານ ທີ່ເຜີຍແຜ່ໃນວັນສຸກມື້ນີ້ ກຸ່ມປົກປ້ອງສິດທິມະນຸດ Human Rights Watch ກ່າວວ່າ ການກັກຂັງຄົນພິການທີ່ເປັນ ໂຣກຈິດ ດ້ວຍຄວາມ ບໍ່ສະໝັກໃຈນັ້ນ ແມ່ນຍັງໄກຫຼາຍຈາກຂໍ້ກຳ ນົດຂອງກົດໝາຍ ສົນທິສັນຍາວ່າ ດ້ວຍສິດທິຂອງຄົນພິການ ທີ່ ຈີນໄດ້ລົງມະຕິຮັບຮອງເອົາໃນປີ 2008 ຜູ້ອຳນວຍການຂອງກຸ່ມປົກປ້ອງສິດທິມະນຸດ Human Rights Watch ທ່ານນາງ Sophie Richardson ກ່າວວ່າ ກົດໝາຍໃໝ່ນີ້ ບໍ່ໄດ້ປິດຊ່ອງຫວ່າງທີ່ອະນຸຍາດໃຫ້ເຈົ້າໜ້າທີ່ລັດຖະ ບານ ແລະຄອບຄົວ ກັກຂັງຜູ້ຄົນຢູ່ໃນໂຮງໝໍປົວໂຣກຈິດ ຂັດກັບຄວາມປະສົງຂອງເຂົາເຈົ້າ ແລະປາສຈາກໄດ້ຮັບຄວາມຊ່ວຍ ເຫຼືອທາງດ້ານກົດໝາຍໃດໆ ກຸ່ມປົກປ້ອງສິດທິມະນຸດ Human Rights Watch ໄດ້ອ້າງກໍລະນີການທຸບຕີຕ່າງໆ ບັງຄັບໃຫ້ກິນຢາ ແລະການປິ່ນປົວທີ່ໃຊ້ໄຟຟ້າຊັອສ ແລະກ່າວວ່າ ສະຖານບັນປິ່ນປົວໂຣກຈິດ ມັກຈະ ຖືກນຳໃຊ້ເພື່ອກັກຂັງ ພວກຄັດຄ້ານທາງ ການເມືອງ ພວກນັກເຄື່ອນໄຫວ ແລະພວກຍື່ນໜັງສືຮ້ອງຮຽນທັງຫລາຍ ກຸ່ມປົກປ້ອງສິດທິມະນຸດກຸ່ມນີ້ ຮຽກຮ້ອງໃຫ້ປ່ອຍພວກນັກໂທດການເມືອງໃນທັນທີ ຈາກສະຖານທີ່ຄຸມຂັງເຫລົ່ານັ້ນ